Folketing
2001-01-25

Det står for fru Anni Svanholts egen regning, at det skulle være et usmageligt forslag, og at det skulle være lig andre forslag fra Dansk Folkeparti. Jeg vil bare bede om, at niveauet holdes ordentligt og på et seriøst grundlag, vil jeg sige til fru Anni Svanholt. Det er min opfordring, at hvis der skal rejses en udlændingedebat, så kan fru Anni Svanholt gøre det på et andet tidspunkt. Det her er et rent sundhedsfagligt forslag, som vi synes vi ville fremsætte for at beskytte den danske befolkning, men også for at de udlændinge, der kommer her til landet, kan få det helbredstjek, som jeg og Dansk Folkeparti lægger op til.